Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 292/12/3309	Trenčín, 23.7.2014
EEČ : 2-28-225-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 2, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 25.2.2013, spisová značka 2 Pv 292/12/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 26.01.2012 v čase okolo 18.00 hod. vnikol do obydlia XXXXX, nar. XXXXX, trvale bytom Nemšová- Trenčianska Závada, Podhorská 34, cez neuzamknutú a uzatvorenú celoplechovú bránku na dvor rodinného domu č. 34 na ulici Podhorskej v Nemšovej časť Trenčianska Závada, nakoľko sa tam nachádzala jeho družka a na pozemku menovaného aj napriek nesúhlasu majiteľa domu zotrval.

Uznesením prokurátora Okresnej prokuratúry Trenčín zo dňa 25.2.2013, spisová značka 2 Pv 292/12/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
XXXXX prokuratúry Trenčín uznesením sp. zn. 2Pv 292/12/3309-13 zo dňa 25.02.2013 podmienečne zastavil trestné stíhanie proti obvinenému XXXXX  pre prečin pre prečin porušovanie domovej slobody podľa § 194 ods. 1, ods.2 písm. b) Tr. zákona na tom skutkovom základe, že dňa 26.01.2012 v čase okolo 18.00 hod. vnikol do obydlia XXXXX, nar. XXXXX, trvale bytom Nemšová- Trenčianska Závada, Podhorská 34, cez neuzamknutú a uzatvorenú celoplechovú bránku na dvor rodinného domu č. 34 na ulici Podhorskej v Nemšovej časť Trenčianska Závada, nakoľko sa tam nachádzala jeho družka a na pozemku menovaného aj napriek nesúhlasu majiteľa domu zotrval.

Predmetným uznesením bola obvinenému určená podľa § 216 odsek 2 Trestného poriadku skúšobná doba v trvaní 14 /štrnásť/mesiacov. Rozhodnutie nadobudlo právoplatnosť dňa 09.03.2013.

Za účelom posúdenia správania obvineného v skúšobnej dobe boli na jeho osobu vyžiadané viaceré správy.

    	 Zo správy z Okresného riaditeľstva Policajného zboru, Odbor kriminálnej polície Trenčín  a Obvodného oddelenia Policajného zboru Trenčianske Teplice vyplýva, že  v sledovanom období t. j. 09.03.2013 do 09.05.2014 nebolo vedené trestné stíhanie voči obvinenému. Podľa správy o povesti z Obecného úradu Trenčianska Teplá zo strany občanov neboli  v súvislosti s jeho správaním  na menovaného podávané žiadne sťažnosti a podľa Okresného úradu Trenčín sa v sledovanom období nedopustil žiadneho priestupku.

        	  Vzhľadom na vyššieuvedené bolo potrebné rozhodnúť tak, že obvinený XXXXX sa v zmysle § 217 odsek 1 Trestného poriadku počas skúšobnej doby osvedčil a v jeho trestnom stíhaní sa nebude pokračovať

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Minarovičová
prokurátorka